armvectores/hy_wikipedia_2023 huggingface dataset:
Դևը նստած

Դևը նստած (ռուս.՝ Демон сидящий), ռուս նկարիչ Միխայիլ Վրուբելի կտավը՝ ստեղծված 1890 թվականին։ Պահվում է Տրետյակովյան պատկերասրահում։ Նկարի չափերը՝ 116,5 х 213,8 սմ։


== Պատմություն ==
1891 թվականին Միխայիլ Վրուբելն ստեղծում է 30 նկարազարդում Միխայիլ Լերմոնտովի ստեղծագործությունների հոբելյանական հրատարակության համար, որ լույս է տեսնում Պյոտր Կոնչալովսկու խմբագրությամբ։ Վրուբելի աշխատանքների մեծ մասը վերաբերում էին Լերմոնտովի «Դևը» պոեմին։
«Նստած դևը» նկարի էսքիզն ստեղծվել է 1890 թվականին։ Ներկայում այն պահվում է Տրետյակովյան պատկերասրահում։ «Նստած դևը» կտավը Վրուբելը նկարել է 1891 թվականին Մոսկվայում՝ Սավվա Մամոնտովի տանը։ Տրետյակովյան պատկերասրահին է փոխանցվել 1971 թվականին Վլադիմիր Գիրշմանի հավաքածուից։ Պատկերասրահի ինվենտար գրքում գրանցված է 5600 համարի ներքո։ Պ. Կլիմովի կարծիքով՝ «Նստած դևը» Վրուբելի նկարածներից ամենահայտնին է և առավել զերծ է գրական զուգորդումներից։


== Սյուժե ==
Նկարի սյուժեն գալիս է Լերմոնտովի «Դևը» պոեմից։ Վրուբելն իր աշխատանքի մասին գրում է.

Դևն արտացոլում է մարդկային ոգու ուժի, նրա ներքին պայքարի ու կասկածների գաղափարը։ Ողբրգականորեն իրար հագցնելով մատները՝ Դևը նստած է տխուր՝ ուղղած մեծ աչքերն հեռուն ուղղված, շրջապատված ծաղիկներով։ Նկարի ֆոնը լեռնային տեսարանն է ու ալ կարմիր մայրամուտը։ Նկարի կոմպոզիցիան ընդգծում է դևի ճնշվածությունը, ով կարծես սեղմված լինի շրջանակի վերին ու ստորին եզրերի արանքում։ Նկարն ստեղծված է Վրուբելի անհատական ոճին համապատասխան՝ բյուրեղային եզրերի էֆեկտներով, ինչը նկարը նմանեցնում է ապակենկարի կամ պաննոյի։


== Այլ «Դևեր» ==
Դևի կերպարը հաճախ է հանդիպում Միխայիլ Վրուբելի ստեղծագործություններում։ 1899 թվականին նկարիչն ստեղծում է «Թռչող դևը» նկարը, որտեղ դևը պատկերված է որպես աշխարհի հզոր տիրակալ։ 1901-1902 թվականներին նա նկարում է «Դևը տապալված» կտավը, որի հերոսը գտնվում է կործանման եզրին։

		
		


== Ծանոթագրություններ ==


== Արտաքին հղումներ ==
На официальном сайте ГТГ Archived 2014-05-23 at the Wayback Machine.
Картины и рисунки Врубеля к поэзии Лермонтова
Շեքելֆորդ շրջան (Տեխաս)

Շեքելֆորդ շրջան (անգլ.՝ Shackelford County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.367 կմ² է, բնակչությունը՝ 3.302 մարդ (2000 թ. տվյալներով)։ Շրջկենտրոնն է Ալբանի բնակավայրը։ Կազմավորվել է 1874 թ.։
Գուլեյման (հանքավայր)

Գուլեյման, հանքավայր Արևմտյան Հայաստանում, Խամբերդի նահանգում, Խարբերդի դաշտում, Գուլեյման գյուղի մոտ։ Պարունակում է քրոմի պաշարներ, որոնք 4-5մ խորության վրա են։


== Ծանոթագրություններ ==
Հայկ Նահապետի արձան (Երևան)

Հայկ նահապետի արձան, գտնվում է Երևանում, Նոր Նորք վարչական շրջանի 2-րդ զանգվածում, Գայի պողոտայի մոտ։ Քանդակը սկզբնապես տեղադրվել է «Մոսկվա» կինոթատրոնի մոտ (1970 թվականին), այնուհետև 1975 թ. տեղափոխվել է ներկայիս վայրը։


== Հեղինակներ ==
Քանդակագործ՝ Կառլեն Նուրիջանյան
Դրվագող՝ Գասպար Գասպարյան


== Տվյալներ ==

Քանդակը կոփածո պղնձից է, բարձրությունը 3,5 մետր է։


== Պատմություն ==
Հայ ժողովրդի անվանադիր նախնի և ռազմի գերագույն Աստված Հայկ նահապետի արձանը սկզբնապես տեղադրվել է «Մոսկվա» կինոթատրոնի մոտ (1970 թվականին), հետագայում՝ 1975 թվականին, տեղափոխվել է Նոր Նորքի 2-րդ զանգված՝ Գայի պողոտայի մոտ։


== Արձանի պատկերի օգտագործումը ==
Հայկ նահապետի արձանի պատկերն օգտագործվել է Հայփոստի 1997 թվականի 170 դրամ անվանական արժեքով նամականիշում։


== Պատկերասրահ ==

		
		
		
		


== Ծանոթագրություններ ==
Նովիե Շարաշլի

Նովիե Շարաշլի (ռուս.՝ Новые Шарашли, բաշկիրերեն՝ Яңы Шәрәшле), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զիմենկա

Զիմենկա (ռուս.՝ Зименка), գետ Ռուսաստանում, հոսում է Իվանովոյի մարզում։ Գետաբերանը տեղակայված է Ներլ գետի ձախ ափին՝ 138 կմ հեռավորության վրա։ Գետի երկարությունը 11 կմ է։ Ակունքը գտնվում է ճահճուտներում՝ Վոտոլա գյուղի մոտ։ Հոսում է հարավով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Ներլ գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը09010300812110000032517
Հիդրոլոգիական ուսումնասիրությունների կոդը - 110003251
Ավազանի կոդը - 09.01.03.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օռլեանի Տիրամայր

«Օռլեանի տան Տիրամայրը»(фр. La Madone de la maison d'Orléans)- ոչ մեծ տիրամայր Շանտիի կալվածքի Օռլեանի տուն հավաքածուից, վերաբերում է Ռաֆայելի գործունեության ֆլորենցյան շրջանին(մոտ.1507 թ.)։ Վարկածներից մեկի համաձայն նկարվել է Ուրբինյան դուքս Գվադոբալդո Մոնտեֆելտրոյի պատվերով «Տիրամայրը անմորուս Իոսիֆի հետ» և «Տիրամայրը կանաչների մեջ» կտավների հետ միևնույն ժամանակ։


== Պատմություն ==
XVI դարի սկզբին գտնվել է Սավոյի դուքս Կարլ III-ի հավաքածուում, որտեղից մի քանի անգամ կրկնօրինակել է նկարիչ Ջովանի Մարտինո Սպանիոտին: Գեղարվեստի տեսակետից զիջելով Ֆլորենցիա քաղաքին՝ Թուրինում Ռաֆայելի կտավները համարվում էին արտասովոր և վայելում էին զարմանալի հաջողություն։ Սավոյի այրիացած դքսուհի Քրիստինա Ֆրանսուհու հավաքածուում արդեն հաշվվում էին Ռաֆայելի 4 աշխատանքներ։ 1647 թ. դրանք գողացվել էին ամրոցից։ Նկարի հետքերը նորից հայտվում են 1729 թ. Պիեր Կրոզայի պատվիրած էստամպների (փորագրանկարների արտատիպ) կատալոգում, որտեղ նկարի սեփականատեր նշված է եպիսկոպոս Պամյեն (ֆր.՝ Pamiers), ով ավելի ուշ այն վաճառել է թագավորության ժամանակավոր կառավարիչ Ֆիլիպ Օռլեանին։ Նկարը զարդարում էր Պալե-Ռոյալ (ֆր.՝  Palais-Royal)ամրոցի ինտերիերը մինչև 1791 թ., երբ Ֆիլիպ Էտալիտեն հսկայական պարտքերը փակելու համար բանկիր Էդուարդ դե Վալկին վաճառել է նախնիներից ժառանգած իտալացի հռչակավոր նկարիչների աշխատանքները։ Սակայն 7 տարի անց նրա զարմիկ Լոմբորդ դե Մերվիլը հավաքածուն վաճառել է Լոնդոնում։ Աճուրդի արդյունքում ամբողջ հավաքածուն ձեռք է բերել այդ առիթով միացած անգլիական լորդեր Բրիջուոտերներին, Գաուերներին, Կարլեյլներին, սակայն «Օռլեանի տան Տիրամայրը» անմիջապես ուղարկվել է վերավաճառքի։ 
Անցնելով մի քանի բելգիական և ֆրանսիական կոլեկցիոներների ձեռքով (ներառյալ մարքիզուհի Ագվադոն)` «Օռլեանի տան Տիրամայրը» 1869 թ.-ին գնվել է դուքս Հենրիխ Օռլեանի (Օմարիի դուքսը) կողմից, ով այն տեղավորել է Շանտիի իր կալվածքում՝ Ռաֆայելի մյուս աշխատանքների կողքին՝ «Երեք գեղուհիները»,«Շղարշով Տիամայրը» («Տիրամայր Լորետոն»)։


== Նկարագրություն ==
Ի տարբերություն Ռաֆայելի աշխատանքներ մեծ մասի՝ Տիրամայրը պատկերված է ոչ թե բնանկարի ֆոնի վրա, այլ ընտանեկան նեղ միջավայրում, ուր թույլ լուսավորության պատճառով հազիվ նկատելի են դարակներ, որոնց վրա շարված են դեղանյութերով տարաներ։ Ռաֆայելի համար այսքան անսովոր ինտերիերը կարող է բացատրվել Յան վան Էյկի «Սուրբ Իերոնիմը» կտավի ազդեցությամբ, որտեղ թորանոթները և փորձանոթները մեկնաբանվում են այլաբանորեն։ Ռաֆայելը Վան Էյկի նկարը կարող էր տեսած լինել Մեդիչիների հավաքույթին։ Մարիամի եռագույն հանդերձը լավ հայտնի էր Ռաֆայելի այլ գործերից(օրինակ՝ «Հիասքանչ այգեգործուհին»)։Մանկան անկյունային դիրքը բավականին անսովոր է, իսկ նրա գլուխը ունի նմանություն Միքելանջելոյի պատկերած մանուկների հետ (օրինակ՝«Տիրամայրը Բրյուգեից»), իսկ Տիրամոր մազերի ձևը մոտ է «Միաեղջյուրով կինը» կտավի հերոսուհու սանրվածքին։


== Ծանոթագրություններ ==


== Գրականություն ==
Pierluigi De Vecchi. Raffaello. Rizzoli, Milano 1975.
Paolo Franzese. Raffaello. Mondadori Arte, Milano 2008.
Հայաստանի հանրային ծառայությունները կարգավորող հանձնաժողով

Հայաստանի Հանրապետության Հանրային ծառայությունները կարգավորող հանձնաժողով, «Հանրային ծառայությունները կարգավորող մարմնի մասին» ՀՀ օրենքով ստեղծված մշտապես գործող մարմին, որն իրականացնում է հանրային ծառայությունների ոլորտի կարգավորումը։ Հայաստանի Հանրապետության էներգետիկայի հանձնաժողովի, Հայաստանի Հանրապետության էներգետիկայի կարգավորող հանձնաժողովի և Հայաստանի Հանրապետության բնական մենաշնորհների կարգավորման հանձնաժողովի իրավահաջորդն է։


== Հանրային ծառայությունների կարգավորվող ոլորտներ ==
հանրային ծառայությունների կարգավորվող ոլորտներն են՝

էներգետիկայի բնագավառը, որը ներառում է էլեկտրաէներգետիկական, ջերմամատակարարման, գազամատակարարման համակարգերը.
ջրային համակարգը, որը ներառում է խմելու, ոռոգման, տեխնիկական արդյունաբերական ջրի մատակարարումը, ջրահեռացումը և կեղտաջրերի մաքրումը.
հեռահաղորդակցության (էլեկտրոնային հաղորդակցության) բնագավառը.
փոստային կապի բնագավառը.
երկաթուղային տրանսպորտի բնագավառը՝ ենթակառուցվածքի օգտագործման վճարների հաշվարկման մեթոդաբանության, օգտագործման վճարի հաշվարկի իրականացման և օգտագործման վճարի հաստատման մասով.
տրանսպորտային միջոցների պարտադիր տեխնիկական զննության անցկացման բնագավառ՝ միայն սակագների մասով։


== Հանրային ծառայությունների կարգավորման սահմանումը ==
Հանրային ծառայությունների ոլորտում կարգավորումը պետական քաղաքականության մի մասն է, որի նպատակն է կարգավորող մարմնի կողմից օրենքներով սահմանված իր իրավունքների և պարտականությունների իրականացմամբ հավասարակշռել սպառողների և հանրային ծառայությունների ոլորտում կարգավորվող գործունեություն իրականացնող անձանց շահերը, կարգավորվող գործունեություն իրականացնող անձանց համար ստեղծել գործունեության միատեսակ պայմաններ, նպաստել մրցակցային շուկաների ձևավորմանն ու զարգացմանը և խթանել ռեսուրսների արդյունավետ օգտագործումը։


== Հանձնաժողովի կազմավորման կարգը ==
Հանձնաժողովը կազմված է հինգ անդամից՝ նախագահ, նախագահի տեղակալ և երեք անդամ։ Հանձնաժողովի անդամներից առնվազն մեկը պետք է ունենա իրավաբանական և մեկը՝ տնտեսագիտական կրթություն։ Հանձնաժողովի անդամներին նշանակում է Հայաստանի Հանրապետության Նախագահը՝ Հայաստանի Հանրապետության վարչապետի ներկայացմամբ՝ տարեկան ռոտացիոն սկզբունքով (յուրաքանչյուր տարի հանձնաժողովի մեկ անդամի նշանակմամբ), հինգ տարի պաշտոնավարման ժամկետով։ Հայաստանի Հանրապետության Նախագահը՝ Հայաստանի Հանրապետության վարչապետի ներկայացմամբ, նշանակում է հանձնաժողովի նախագահ և նախագահի տեղակալ։
Հանձնաժողովի անդամ կարող են նշանակվել բարձրագույն կրթություն, կառավարման ոլորտում աշխատանքային փորձ ունեցող Հայաստանի Հանրապետության քաղաքացիները, որոնք իրենց մասնագիտական կարողություններով ի վիճակի են ապահովել օրենքներով և իրավական այլ ակտերով սահմանված պարտականությունների կատարումը։
Հանձնաժողովի անդամի պաշտոնավարման առավելագույն տարիքը 65 տարին է։


== Հանձնաժողովի կազմը ==
Հանձնաժողովի նախագահ՝

Գարեգին ԲաղրամյանՀանձնաժողովի նախագահի տեղակալ՝

[[Հանձնաժողովի անդամներ՝
Չեռնոգորիայի Օլիմպիական կոմիտե

Չեռնոգորիայի Օլիմպիական կոմիտե (չեռ.՝ Црногорски олимпијски комитет), Չեռնոգորիաի ազգային օլիմպիական կոմիտե։ Հիմնադրվել է 2006 թվականին։ Դարձել է ՄՕԿ-ի անդամ 2007 թվականին։ Գրասենյակը գտնվում է Պոդգորիցայում։ Հանդիսանում է ՄՕԿ-ի, ԷՕԿ-ի և մի շարք այլ միջազգային սպորտային կազմակերպությունների անդամ։


== Տես նաև ==
Չեռնոգորիան Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայք Archived 2010-02-12 at the Wayback Machine.
Կրասիլշչինո

Կրասիլշչինո (ռուս.՝ Красильщино), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միշել Կոլոմբ

Միշել Կոլոմբ (ֆր.՝ Michel Colombe, մոտ 1430, Բուրժ - ոչ վաղ քան 1515, Տուր), ֆրանսիացի քանդակագործ։
Աշխատել է Տուրում և Նանտում։ Գործերից են՝ Լյուդովիկոս XII թագավորի՝ Տուր քաղաքը մտնելու պատվին ստեղծած մեդալը (բրոնզ, մոտ 1500), դուքս Ֆրանսուա II Բրետոնացու և Մարգարիտ դը Ֆուայի մահարձանը իրենց պատկերաքանդակներով և 4 առաքինությունների արձաններով (ըստ Ժ. Պեռեալի գծանկարի, մարմար, 1502—07, Նանտի տաճար), «Վիշապին հաղթող Ս. Գևորգը» բարձրաքանդակը՝ բնապատկերի ֆոնով (մարմար, 1508—09, Լուվր, Փարիզ)։ Օգտագործելով գոթական ոճի ավանդույթները և իտալ. Վերածննդի կերպարվեստի տարրերը (հատկապես զարդաքանդակում)՝ Կոլոմբը սկիզբ է դրել ֆրանս. Վերածննդի քանդակագործությանը։


== Ծանոթագրություններ ==
Սամղրեթ

Սամղրեթ (Սմղրեթ, վրաց.` სამღერეთი - Սամղերեթի), գյուղ Վրաստանի Քվեմո Քարթլիի մարզի Թեթրիծղարոյի շրջանում, վարչական կենտրոն Թեթրիծղարո քաղաքից 8 կմ հարավ-արևմուտք։ Գտնվում է Խրամ գետի ձախ ափին։


== Բնակչություն և տնտեսություն ==
Համաձայն 2002 թվականի տվյալների, գյուղն ուներ 386 բնակիչ` վրացիներ (63%), հայեր (25%) և ադրբեջանցիներ (11%), որից 185 տղամարդ և 201 կին։ 2014 թվականի տվյալներով, գյուղում ապրում էր 385 մարդ, որից` 193 տղամարդ և 192 կին։
Բնակիչներն զբաղվում են անասնապահությամբ և բանջարաբուծությամբ։ Գյուղն ունի դպրոց, ակումբ, գրադարան և բուժկայան։


== Պատմությունը ==
Գյուղը հիմնադրվել է 1710 թվականին։ Բնակիչների նախնիները եկել են Արևմտյան Հայաստանից (Վանից, Մուշից), Կոստանդնուպոլսից և Վրաստանի Դուշեթի գավառից։
Գյուղի շրջակայքում կան եկեղեցիներ (X-XI դարեր և XVIII-XIX դարեր)։


== Ծանոթագրություններ ==
Անատոլական հովվաշուն

Անատոլիկ հովվաշուն, հինավուրց շների ցեղատեսակ, բնօրրանը՝ Անատոլիական սարահարթ։ Թուրքիայում Անատոլիական հովվաշուն անվանումը ընդունված չէ, քանի որ այնտեղ կան մի քանի ենթատեսակներ։ Համընդհանուր թուրքական ցեղատեսակի անվանումն Կանգալ է։


== Ցեղատեսակի պատմությունը ==
Անատոլիական հովվաշունը բուծվել է Եվրոպայում՝ օգտագործելով Կանգալ ցեղատեսակի շներին։ Ցեղատեսակի ստանդարտը մշակվել է Բելգիայում։ Անատոլիական հովվաշունը ընդունված չէ Թուրքիայում և ընդգրկված չէ թուրքական ցեղատեսակների մեջ՝ կանգալ, մալակլ (թուրքական մաստիֆ), ակբաշ։


== Ցեղատեսակի բնութագիրը ==
Եթե համեմատենք անատոլիական հովվաշանը, ապա կարելի է տեսնել նմանություններ մեծ պիրենեի և կուվաս ցեղատեսակների հետ, սակայն նա ունի ավելի բարեկազմ մարմնային չափեր, ավելի արագաշարժ է ու ճկուն։ Այս ցեղատեսակի շան կազմվածքը շատ համամասնական է, իսկ մկանները ռելիեֆային են և լավ զարգացած։ Պահանջվող տարբերություններ. անատոլիական հովվաշան (Կանգալ)-ի մոտ պետք է լինի սև դիմակ դեմքի վրա և շատ ուժեղ ծնոտային համակարգ։ Շան գլուխը մեծ է, լայն գանգով, անցումը ճակատից դունչ գրեթե աննկատ է, հղկված է, շուրթերը պետք է լինեն փոքր-ինչ կախված սև գույնի, քիթը՝ պարտադիր սև է և խոնավ։ Անատոլիական հովվաշան պոչը հասնում է հոդերին, ուղիղ է, հանգիստ վիճակում թեթևակի թեքված։ Բուրդը շատ պինդ է, ուղիղ է և լավ փակում է ամբողջ շան մարմինը։ Գույնը կարող է լինել սև, բծավոր և միավորել իր մեջ մինչև երեք գույներ՝ միաժամանակ։


== Հատկանիշները ==
Անատոլիական հովվաշունը հավատարիմ է, հանգիստ մարդկանց հետ է շփվում։ Նա ոչ ոքի թույլ չի տա մոտենալ և, առավել ևս դիպչել իր տիրոջ ունեցվածքին։
Տանը երեխաների հետ այս տեսակի շունը իրեն դրսևորում է հանգիստ և մտերիմ։ Անատոլիական հովվաշունը կարող է ամբողջ տարի ապրել փողոցում՝ դիմակայելով ցրտին ու վարակներին։
Լազենկովսկի կամուրջ

Լազենկովսկի կամուրջ (լեհ.՝ Most Łazienkowski), հնգաթռիչք պողպատե ավտոմոբիլային կամուրջ Վարշավայում, Լեհաստան, Վիսլա գետի վրա։ Կառույցն ունի 423 մետր երկարություն, 28 մետր լայնություն։ Կամրջի վրա կան երեք շերտեր յուրաքանչյուր ուղղությամբ և մայթ հետիոտնի համար։ Կամրջի անունը կապված է Լազենկի այգու և պալատի հետ, որոնք գտնվում են կամրջից հարավ-արևմուտք։


== Պատմություն ==
Վարշավայի գլխավոր հատակագծով նախատեսված է եղել Լազենկովսկի կամուրջը կառուցել 1960-ական թվականներին։ Կամրջի նախագծի վրա աշխատել է «Տրանսնախագիծ» ինժեներական բյուրոյի թիմը Եժի Մազուրի ղեկավարությամբ։ Շինարարությունը տևել է 1971 թվականից մինչև 1974 թվական։ Կամրջի պաշտոնական բացումը տեղի է ունեցել 1974 թվականի հուլիսի 22-ին Լեհաստանի վերածննդի օրը, ինչի մասին վկայում է բրոնզե հուշատախտակը՝ տեղադրված կամրջի հարավային ճաղաշարքում։ Կամուրջը դարձավ ժողովրդական բանակի ծառուղու շարունակությունը և ընդգրկվեց նոր Լազենկովսկի ուղեգծի կազմում։
1981-1998 թվականներին կամուրջը կոչվել է «Գեներալ Զիգմունտ Բերլինգի անվան Լազենկովսկի կամուրջ»՝ ի պատիվ Լեհաստանի ռազմական հրամանատար, Երկրորդ համաշխարհային պատերազմի մասնակից Զիգմունտ Բերլինգի, սակայն գործնականում այս անունը գրեթե չի օգտագործվել։
Բացումից հետո կամուրջը բազմիցս վերանորոգվել է։ 1975 թվականին կամրջի վրա տեղի է ունեցել առաջին հրդեհը, ավելի մեծ հրդեհ բռնկվել է 2015 թվականի փետրվարի 14-ին, այրվել են վահանակները, ապամոնտաժվել է տեխնիկական հարթակը։ Կամրջային կառուցվածքների վնասներով պայմանավորված՝ կամուրջը մի քանի ամսով փակվել է։ Ամբողջությամբ փոխարինվել է կամրջի կառուցվածքը։ Կամրջի վերաբացումը տեղի է ունեցել 2015 թվականի հոկտեմբերի 28-ին։
Մեքենաների երթևեկությունը կամրջի վրա ինտենսիվ է։ Միջին հաշվով մեկ օրում կամրջով անցնում է 117752 ավտոմեքենա (ըստ 2015 թվականի տվյալների)։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Լազենկովսկի կամուրջը Structurae կայքում
Տզզան ճանճը (մուլտֆիլմ, 1960)

Անվան այլ կիրառումների համար տե՛ս՝ Տզզան ճանճը (այլ կիրառումներ)Տզզան ճանճը (ռուս.՝ Муха-Цокотуха) խորհրդային մուլտֆիլմ, որը նկարահանվել է «Սոյուզմուլտֆիլմ» ստուդիայի կողմից՝ 1960 թվականին։ Վլադիմիր Սուտեևը և Բորիս Դյոժկինը նկարահանել են մուլտֆիլմն ըստ Կոռնեյ Չուկովսկու նույնանուն հեքիաթի։


== Սյուժե ==
Տզզան ճանճը ծաղկած մարգագետնի վրայով թռչելիս մետաղադրամ է գտնում։ Մետաղադրամը տանում է շուկա և ինքնաեռ գնում, որից հետո ճանճը տոն է կազմակերպում և հրավիրում ծանոթ բզեզիկներին, ուտիճներին և մոծակներին։ Թեյախմության ժամանակ հանկարծ հայտնվում է սարդը և բռնում ճանճին իր սարդոստայնով։ Քաջ մոծակը միակն էր, որ չի վախենում և կռվելով սարդի դեմ` ազատում է ճանճին։ Բզեզներն ուրախ-ուրախ վերադառնում են և շարունակում տոնը։


== Հետաքրքիր փաստեր ==
Սա հեքիաթի երկրորդ էկրանավորումն է։ Առաջին էկրանավորումն ավարտվել է 1941 թվականի հունիսին և կորել է պատերազմի տարիներին։
Մուլտֆիլմում որևէ բառ չի արտասանվում, բացառությամբ մուլտֆիլմի սկզբում առկա մի փոքր երկխոսության։


== Տես նաև ==
Տզզան ճանճը


== Ծանոթագրություններ ==


== Արտաքին հղումներ ==
Տզզան ճանճը (1960) մուլտֆիլմը «Անիմատոր.ռու» կայքում
Տզզան ճանճը (1960)(անգլ.) ֆիլմը Internet Movie Database կայքում
Владимир Сутеев — Энциклопедия отечественного кино
Борис Дёжкин — Энциклопедия отечественного кино Archived 2016-12-20 at the Wayback Machine.
Բոբրովո (գյուղ, Յարցևսկի շրջան)

Անվան այլ կիրառումների համար տե՛ս՝ ԲոբրովոԲոբրովո (ռուս.՝ Боброво), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պավել Կոստիչև

Պավել Անդրեևիչ Կոստիչև (ռուս.՝ Павел Андреевич Костычев, փետրվարի 12 (24), 1845, Շացկի շրջան, Ռյազանի շրջան, Մոսկվայի մարզ - նոյեմբերի 21 (դեկտեմբերի 3), 1895, Սանկտ Պետերբուրգ, Ռուսական կայսրություն), ռուս գիտնական, ժամանակակից հողագիտության հիմնադիրներից։


== Կենսագրություն ==
Ավարտել է Պետերբուրգի երկրագործության ինստիտուտը (1869 թ.)։ 1876 թվականից նույն ինստիտուտի և Պետերբուրգի համալսարանի դասախոս, ապա՝ պրոֆեսոր։ 1878 թ.-ին Ռուսաստանում կազմակերպել է հողի քիմիայի և ֆիզիկայի հարցերն ուսումնասիրող ագրոնոմիական առաջին լաբորատորիան։ Հիմնական աշխատությունները նվիրված են հողառաջացման կենսաբանական հիմունքների և հողի բերրիության բարձրացման եղանակների ուսումնասիրմանը։ Կոստիչևն ապացուցել է, որ հողառաջացումը կենսաբանական պրոցես է և կապված է բուսածածկի և միկրոօրգանիզմների զարգացման հետ։ Առաջարկել է հողի խոնավությունն օգտագործելու միջոցառումների համալիր։


== Ծանոթագրություններ ==
Օվադա

Օվադա (իտալ.՝ Ovada), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է՝ 11941 մարդ (2008)։ Բնակչության խտությունը՝ 338 մարդ/կմ²։ Տարածքը կազմում է 35 կմ²։ Փոստային ինդեքս՝ 15076։ Հեռախոսային կոդ՝ 0143։
Համայնքի հովանավորն է սուրբ Հովհաննես Մկրտիչը։


== Ժողովրդագրություն ==


== Կոմունայի վարչակազմ ==
Հեռախոս։ 0143 8361
Էլեկտրոնային փոստ։ segreteria@comune.ovada.al.it
Պաշտոնական կայք։http://www.comune.ovada.al.it/home.php Archived 2010-08-22 at the Wayback Machine.


== Արտաքին հղումներ ==
http://www.comune.ovada.al.it/home.php Archived 2010-08-22 at the Wayback Machine.
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)


== Ծանոթագրություններ ==
Օբ (քաղաք)

Օբ, քաղաք ՌԴ-ի Նովոսիբիրսկի մարզում։
Մեկ այլ բնակավայրի հետ ( 3307 կմ ) հետ միասին ձևավորվում է Օբ քաղաքը` քաղաքային շրջանի կարգավիճակով։
Վարչության ղեկավարը՝ Ալեքսանդր Ալեքսանդրովիչ Մոզչերինն է (2015 թ. փետրվարից)։ Քաղաքի օրը՝ նշվում է հունիսի երրորդ շաբաթը։ Բնակչությունը՝ 29 194 մարդ (2017)։


== Աշխարհագրություն ==
Քաղաքը գտնվում է Նովոսիբիրսկից 5 կմ արևմուտք գտնվող Բարաբայի հարթավայրի արևելքում և կապված է նրա հետ երկաթուղու ու տրանսպորտային ճանապարհով։ Ներառված է Նովոսիբիրսկի ագլոմերացիայում ։
Քաղաքի տարածքը, ըստ 2008 թ-ի, կազմում է 21,95 կմ²  :


=== Ժամային գոտի ===


=== Կլիմա ===
Հիմնական մայրցամաքային կլիմա։ Հունվարը տարվա ամենացուրտ ամիսն է, միջին ջերմաստիճանը `-17.2 ° C: Հուլիսը ամենաշոգ ամիսն է` միջինը 19.4 °C ջերմաստիճանի պայմաններում։
Միջին տարեկան տեղումների քանակը 435 մմ է։


== Պատմություն ==
Բնակավայրը հայտնվել է որպես ավան։ 1934 թվականին այն վերանվանվել է Օբ, չնայած Օբ գետը գտնվում է քաղաքից 10 կմ հեռավորության վրա։
1941 թ. հունիսի 22-ից մինչև 1944 թ. ապրիլի 1-ը ընկած ժամանակահատվածում այստեղ հիմնվեց 5-րդ ռեզոնանսային ավիացիոն բրիգադի պահեստային 19-րդ ռեզերվական ավիացիոն գունդը ։
1947 թ. այն դարձել է քաղաքատիպ ավան, 1969 թվականին այն ստացել է քաղաքի կարգավիճակ, իսկ 1989 թ. այն դարձել է տարածաշրջանային ենթակայության քաղաք։


== Բնակչություն ==
2018 թվականի հունվարի 1-ի դրությամբ քաղաքը գտնվում է 510-րդ տեղում՝ ՌԴ-ի 1113 քաղաքների շարքում։


== Տնտեսություն ==
Հիմնական ձեռնարկություններն են `« Տոլմաչևո »ԲԲԸ-ն, որը բացվել է 1957 թ. Հուլիսի 12- ին,  «Սիբիր» ավիաընկերությունը ։


== Կրթություն ==
Քաղաքում կա երեք միջնակարգ դպրոց և մեկ տարրական դպրոց։ Նախադպրոցական տարիքի երեխաների համար բաց են յոթ մանկապարտեզներ։ Նրանց համար, ովքեր ցանկանում են լրացուցիչ կրթություն ստանալ, կա մանկական արվեստի դպրոց։


== Տեսարժան վայրեր ==
«Մարտական փառքի» թանգարան;
Թիխոն Զադոնսկի անունով տաճար ;
«Սթար» հրապարակ։


== Նշումներ ==
Վարժարան (ամսագիր)

«Վարժարան», մանկավարժական ամսագիր։


== Ընդհանուր նկարագիր ==
Լույս է տեսել 1882—1984 թվականներին, Թիֆլիսում (այժմ ՝Թբիլիսի) ։ Խմբագիր-հրատարակիչ՝ Ն․ Խոսրովյան։ Անդրադարձել է արևելահայ դպրոցի ուսումնակրթական, սովորողների մտավոր, բարոյական և ֆիզիկական դաստիարակության հարցերի, մատնանշել ուսուցիչների մասնագիտական ունակությունների բազմապատկման ուղիներ։ Առանձնակի հոգածություն է ցուցաբերել տարրական դպրոցի ծրագրերի և դասավարման եղանակների բարելավման, աշակերտների գեղագիտական դաստիարակության խնդիրներին։ Հանդեսին աշխատակցել են Ս․ Մանդինյանը, Ա․ Բահաթրյանը, Ս․ Պալասանյանը, Կ․ Կոստանյանը և ուրիշներ, լեզվի ուսուցման վերաբերյալ բանավիճային հոդվածներով հանդես է եկել Ղազարոս Աղայանը։ Ամսագրի առաջադրած նորամուծությունները առաջ են բերել արևելահայ դպրոցի պահպանողական գործիչների դժգոհությունը։


== Ծանոթագրություններ ==
Մելիխովկա

Մելիխովկա (ուկրաիներեն՝ Мелихівка), գյուղ Ուկրաինայի Խարկովի մարզի Նովովոդոլաժսկի շրջանում։ Բնակավայրը նախկինում նաև անվանվել է Լենիվկա։ Հիմնադրվել է 1732 թվականին։
2001 թվականի տվյալներով Մելիխովկա գյուղում բնակվում էր 883 մարդ։ Բնակավայրը զբաղեցնում է 1,78 կմ² տարածք։ Բնակչության խտությունը կազմում էր 496,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Monster Trucks (ֆիլմ)

«Monster Trucks» (անգլ.՝ Monster Trucks), ռեժիսոր Քրիս Ուեջի ամերիկյան ֆանտաստիկ կատակերգությունը։ Ֆիլմի պրեմիերան Ֆրանսիայում կայացել է 2016 թվականի դեկտեմբերի 21-ին, Մեծ Բրիտանիայում՝ 2016 թվականի դեկտեմբերի 26-ին, ԱՄՆ-ում՝ 2017 թվականի հունվարի 13-ին, Ռուսաստանում՝ 2017 թվականի հունվարի 5-ին։ Նկարահանումները տեղի են ունեցել Կանադայի Կամլուփս, Չիլլիվակ և Սուրեյ քաղաքներում։ 2016 թվականի սեպտեմբերին «Paramount Pictures» ընկերությունը հայտարարեց, որ պատրաստ է նախապես դուրս գրել 115 միլիոն դոլար ֆիլմի ձախողման պարագայում։


== Սյուժե ==
Ավագ դասարանի աշակերտ Թրիփը հետաքրքրված է հին մեքենաների մասերով մոնսթր թրաքի պատրաստմամբ։ Մի անգամ նրա մեքենայի կապոտում թաքնվում է խորհրդավոր արարած՝ նրան հաղորդելով յուրահատուկ հատկանիշներ։ Թրիփը նրան անվանում է Կրիչ։


== Դերերում ==


== Կարծիքներ ==
Ֆիլմը կինոքննադատների կողմից հիմնականում ստացել է բացասական ակնարկներ։ «Rotten Tomatoes» կայքում ֆիլմը 81 արձագանքի հիման վրա ստացել է 32 % դրական գրախոսություն, իսկ «Metacritic» կայքում 23 քննադատական արձագանքի հիման վրա 100 միավորից ստացել է 41։


== Ծանոթագրություններ ==


== Արտաքին հղումներ ==
Monster Trucks(անգլ.) ֆիլմը Internet Movie Database կայքում
«Monster Trucks»(անգլ.) ֆիլմը Box Office Mojo  կայքում
Monster Trucks(անգլ.) ֆիլմը Rotten Tomatoes կայքում
«Monster Trucks»(անգլ.) ֆիլմը Metacritic կայքում:
Բորիս Իվանով [1]
Սեն Տիբո (Օբի գավառ)

Սեն Տիբո (ֆր.՝ Saint-Thibault), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 466 մարդ, բնակչության խտությունը` 39.80 մարդ/կմ²։ Բնակավայրը զբաղեցնում է 11.71 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հարավ-արևելք, Շալոն ան Շամպայն քաղաքից` 85 կմ հարավ, Տրուա քաղաքից` 12 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 310 աշխատունակ (15-64 տարեկան)  բնակիչ, որոնցից ակտիվ էին 219-ը, իսկ ոչ ակտիվները` 91։ Ակտիվության ցուցանիշը կազմում է 70,6 %։ 219 աշխատունակ մարդկանցից աշխատել է 204 անձ (109 տղամարդ և 95 կին)։ Գործազուրկ են եղել 15 անձ (10 տղամարդ և 5 կին)։ 91 անաշխատունակներից 19-ը եղել են աշակերտներ կամ ուսանողներ, 55-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շոնդովիչի

Շոնդովիչի (ռուս.՝ Шондовичи, ֆիններեն՝ Šond'al), գյուղ Ռուսաստանի Լենինգրադի մարզի Պոդորոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 61 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժան Բուգատի

Ժան Բուգատի (իտալերեն՝ Jean Bugatti, հունվարի 15, 1909(1909-01-15), Քյոլն, Հռենոսի պրովինցիա, Պրուսիայի թագավորություն, Գերմանական կայսրություն - օգոստոսի 11, 1939(1939-08-11), Դուպիգայմ), իտալաֆրանսիական ավտոմոբիլաշինարար, ֆրանսիական հայտնի Bugatti ապրանքանիշի հիմնադիր Էտորե Բուգատիի որդին, ընկերության ղեկավարներից և դիզայներներից մեկը։


== Կենսագրություն ==
Ծնվել է 1909 թվականի հունվարի 15-ին Գերմանիայի Քյոլն քաղաքում։ Դրանից կարճ ժամանակ անց ընտանիքը տեղափոխվել է Ֆրանսիա՝ Մոլսեմ քաղաքի մոտակայք։ Այստեղ էլ Էտորե Բուգատին հիմնադրել է Bugatti ընկերությունը։ Բուգատիի ընտանիքն ապրել և աշխատել է Ֆրանսիայում, այդ պատճառով Ժանբերտոյին անվանել են Ժան։
Ժանը մանկուց հետաքրքրվել է հոր բիզնեսով։ 1920-ական թվականի վերջերին նա արդեն աշխատում էր ընկերությունում։ 1931 թվականին Ժանը նախագծել է իր թափքը Bugatti Type 55 ռոդսթերի համար, որը պատմության մեջ է մտել և բարձրացրել է 22-ամյա Ժանի հեղինակությունը ընկերությունում։ 1932 թվականին Ժանն աշխատել է Royale թափքի դիզայնի վրա։ Royale-ից մեկի թափքը՝ շասիի 41.111 համարով, ամբողջությամբ մշակված էր։ Ժանի տաղանդն ու նրա հոր հմտությունները հաջողությամբ լրացնում էին միմյանց, ինչի արդյունքում հաջող մեքենաներ էին արտադրվում։

Ժան Բուգատիի հաջորդ մշակումն էր Bugatti Type 57 մեքենան։ Ամենահաջող մշակումը համարվում է 1936 թվականի Type 57SC Atlantic մոդիֆիկացիան։ Մոդելի թափքն կաթիլաձև էր, որը պատրաստված էր մագնեզիումի և ալյումինի համաձուլվածքից (հատկանշական է, որ դետալներով ամրացված գամերը դուրս էին բերվել, ինչը ավելի անսովոր տեսք էր տալիս ավտոմեքենային)։
Ժանը հաճախ ինքն է փորձել մոդելները։ Նա նաև փորձ արեց «Type 57C Tank»-ի ձևափոխության հետ։ Այն բանից հետո, երբ մեքենան հաղթել է 1939 թվականին Լե Մանանի 24 ժամ տոկունության մրցավազքում, օգոստոսի 11-ին Ժանն այդ մեքենան թեստավորման է վերցրել Մոլսեմ քաղաքում և վթարի է ենթարկվել 30 տարեկան հասակում Դյուպիգայմ գյուղի մոտ գտնվող Մոլսայմ-Ստրասբուրգ մայրուղու վրա։ Թաղվել է Քյոլնի մերձակա հայրենի գյուղում, վթարի վայրում կանգնեցվել է հուշարձան։


== Ծանոթագրություններ ==
Անտոնովկա (այլ կիրառումներ)

Անտոնովկա, կարող է վերաբերել՝


== Ուկրաինայի բնակավայրեր ==
Անտոնովկա - գյուղ, Ուկրաինայի Դոնեցկի մարզի Մարյինի շրջանում
Անտոնովկա - գյուղ, Ուկրաինայի Ժիտոմիրի մարզի Եմելչևի շրջանում
Անտոնովկա - գյուղ, Ուկրաինայի Ժիտոմիրի մարզի Կորոստիշևի շրջանում
Անտոնովկա - գյուղ, Ուկրաինայի Լուգանսկի մարզի Ստարոբելսկի շրջանում
Անտոնովկա - գյուղ, Ուկրաինայի Խարկովի մարզի Կեգիչևի շրջանում
Անտոնովկա - գյուղ, Ուկրաինայի Խմելնիցկիի մարզի Դունաևցիի շրջանում
Անտոնովկա - գյուղ, Ուկրաինայի Խմելնիցկիի մարզի Իզյասլավի շրջանում
Անտոնովկա - գյուղ, Ուկրաինայի Խմելնիցկիի մարզի Լետիչևի շրջանում
Անտոնովկա - գյուղ, Ուկրաինայի Խմելնիցկիի մարզի Խմելնիցկիի շրջանում
Անտոնովկա - գյուղ, Ուկրաինայի Խմելնիցկիի մարզի Նովոուշիցկի շրջանում
Անտոնովկա - գյուղ, Ուկրաինայի Խմելնիցկիի մարզի Չեմերովեցի շրջանում
Անտոնովկա - գյուղ, Ուկրաինայի Խմելնիցկիի մարզի Տեոֆիպոլի շրջանում
Անտոնովկա - գյուղ, Ուկրաինայի Կիրովոգրադի մարզի Ալեքսանդրովկայի շրջանում
Անտոնովկա - գյուղ, Ուկրաինայի Կիրովոգրադի մարզի Դոլինսկայայի շրջանում
Անտոնովկա - գյուղ, Ուկրաինայի Կիրովոգրադի մարզի Կոմպանեևսկի շրջանում
Անտոնովկա - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Անտոնովկա - գյուղ, Ուկրաինայի Նիկոլաևի մարզի Բրատսկոեի շրջանում
Անտոնովկա - գյուղ, Ուկրաինայի Նիկոլաևի մարզի Դոմանյովկայի շրջանում
Անտոնովկա - գյուղ, Ուկրաինայի Նիկոլաևի մարզի Նովայա Օդեսայի շրջանում
Անտոնովկա - գյուղ, Ուկրաինայի Նիկոլաևի մարզի Նովի Բուգի շրջանում
Անտոնովկա - գյուղ, Ուկրաինայի Չեռնիգովի մարզի Վարվայի շրջանում
Անտոնովկա - գյուղ, Ուկրաինայի Սումիի մարզի Կրոլևեցի շրջանում
Անտոնովկա - գյուղ, Ուկրաինայի Սումիի մարզի Յամպոլի շրջանում
Անտոնովկա - գյուղ, Ուկրաինայի Վիննիցայի մարզի Բառի շրջանում
Անտոնովկա - գյուղ, Ուկրաինայի Վիննիցայի մարզի Լիտինկայի շրջանում
Անտոնովկա - գյուղ, Ուկրաինայի Վիննիցայի մարզի Տեպլիկի շրջանում
Անտոնովկա - գյուղ, Ուկրաինայի Վիննիցայի մարզի Տոմաշպոլի շրջանում
Անտոնովկա - գյուղ, Ուկրաինայի Վոլինի մարզի Գորոխովի շրջանում
Անտոնովկա - գյուղ, Ուկրաինայի Վոլինի մարզի Լուցկի շրջանում


== Ռուսաստանի բնակավայրեր ==
Անտոնովկա - գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Անտոնովկա - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Անտոնովկա - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Անտոնովկա - գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Անտոնովկա - գյուղ Ռուսաստանի Սամարայի մարզի Սերգիևսկի շրջանի կազմում։
Անտոնովկա - գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում
Անտոնովկա - գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում
Վոյնիչի ձեռագիր

Վոյնիչի ձեռագիր (անգլ.՝ Voynich Manuscript), անծանոթ հեղինակի, անծանոթ լեզվով, մոտ 600 տարի առաջ գրված խորհրդավոր գիրքը։
Ըստ ռադիոածխածնային վերլուծության հաստատվել է, որ ձեռագիրը ստեղծվել է 1404–ից 1438 թվականների արանքում։ Ձեռագրում քաղաքի միայն մեկ ռեալիստական պատկեր կա, որտեղ պատկերված է ծիծեռնակի պոչ հիշեցնող ատամներով ամրոցի պատ։ 15-րդ դարի սկզբին նմանատիպ կառույցներ կային միայն Իտալիայում։
Վոյնիչի ձեռագիրը փորձել են վերծանել բազմաթիվ անգամ, բայց մինչ այժմ ապարդյուն։ Միակ կարևոր եզրակացությունը, որին հանգել են մասնագետները այն է, որ գիրքը գրված է արհեստական լեզվով, որը հստակ տրամաբանական կառուցվածք ունի։


== Անվան ծագումնաբանություն ==
Գիրքն անվանված է Միխայիլ Ուիլֆրեդ Վոյնիչի՝ հայտնի գրող Էթել Լիլիան Վոյնիչի ամուսնու անվամբ, որը այս գիրքը ձեռք է բերել 1912 թվականին։ Այժմ գիրքը գտնվում է Յել համալսարանի Բեյմեկի հազվագյուտ գրքերի և ձեռագրերի գրադարանում։


== Նկարագիր ==
Գիրքը ունի 240 բարակ մագաղաթյա թերթ։ Շապիկին ոչ մի գրվածք կամ նկար չկա։ Թերթերի չափսը 15×23սմ է, գրքի հաստությունը մոտ 3սմ է։ Էջերի համարակալումը (որը հավանաբար կատարվել է գիրքը գրվելուց շատ հետո) ցույց է տալիս, որ մոտ երեսուն էջ բացակայում է։ Գիրքը գրված է ձախից աջ, առկա են մոտ 170.000 նշաններ։ Համարակալած էջերի քանակը 272 է։ Գիրքը գրված է փետուրով և նրանով էլ կատարված են նկարները։ Նկարները կոպտորեն ներկված են։ Հավանաբար ներկել են գիրքը գրելուց բավականին ուշ։ 


=== Ձևավորումը և բաժինները ===
Բացառությամբ գրքի վերջին բաժնի, բոլոր էջերը նկարազարդված են։ Դատելով նկարներից գիրքը մի քանի բաժիններ ունի, որոնք իրարից տարբերվում են ոճով և բովանդակությամբ։ 

Բուսաբանական
Աստղագիտական
Կենսաբանական
Տիեզերագիտական
Դեղագործական
Դեղատոմսեր


== Վերծանման փորձեր ==
Երկար տարիներ գաղտնագրություն ուսումնասիրողները փորձել են վերծանել տեքստը, սակայն ապարդյուն։ Գրքի ապակոդավորմամբ զգաղվել է նաև հայտնի գաղտնագրող Նյուբոլդը, ով հայտնի է Առաջին համաշխարհային պատերազմի ժամանակ գաղտնագրերի վերծանումով։ Նա շուրջ յոթ տարի փորձել է վերծանել «Վոյնիչի ձեռագիրը»։ Ըստ նրա վերծանման բանալին վերջին նախադասությունն է, որը, ըստ Նյուբոլդի վարկածի, հետևյալն է «Դու տվեցիր ինձ բազմաթիվ դռներ»։ Այս նախադասությունը գրված է մյուս նշաններից տարբեր նշաններով, ինչն էլ թույլ է տալիս կարծել, որ նրա հիմքում է ընկած մյուս նշանների բացահայտումը։ Գիրքը հասանելի է բոլորին. այն ամբողջությամբ տեղադրված է համացանցում, որն էլ հնարավորություն է տալիս բոլորին իրենց ուժերը փորձել աշխարհի ամենաառեղծվածային գրքի ընթերցանության համար։


== Տես նաև ==
Կոդեքս Սերաֆինիանուս


== Ծանոթագրություններ ==
Պոնորա (գյուղ, Սլավուտայի շրջան)

Պոնորա (ուկրաիներեն՝ Понора), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Պոնորա գյուղում բնակվում էր 510 մարդ։ Բնակավայրը զբաղեցնում է 1093 կմ² տարածք։ Բնակչության խտությունը կազմում էր 466,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միրոնովկա (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ ՄիրոնովկաՄիրոնովկա (ուկրաիներեն՝ Миронівка, Ղրիմի թաթարերեն՝ Eski Bayavut), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Ստարո-Բայաուտ, Բայաուտ։
2001 թվականի տվյալներով Միրոնովկա գյուղում բնակվում էր 173 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովայա-Սելիբա

Նովայա-Սելիբա (ռուս.՝ Новая-Селиба), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նուկաևո

Նուկաևո (ռուս.՝ Нукаево, բաշկիրերեն՝ Нухай), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 340 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջեյմս Քիմել

Ջեյմս Քրիստիան Քիմել կամ Ջիմի Քիմել (անգլ.՝ James Christian Kimmel,նոյեմբերի 13, 1967(1967-11-13), Բրուքլին, Նյու Յորք, Նյու Յորք, ԱՄՆ), ամերիկացի հաղորդավար, դերասան և կատակերգու։


== Կենսագրություն ==
Ծնվել է Բրուքլինում՝ կաթոլիկ ընտանիքում, սակայն 9 տարեկան հասակում ընտանիքի հետ տեղափոխվել է Նևադա։ Դեռ դպրոցական տարիներին իրեն փորձել է հաղորդավարի դերում։ Սովորելով համալսարանում՝ աշխատել է ուսանողական հեռուստաալիքում։ 1989 թվականից սկսել է իսկական հեռուստատեսային գործունեությունը։ Մասնակցել է տարբեր հայտնի հեռուստաշոուներում, ինչպես նաև նկարահանվել է մի քանի ֆիլմերում, հիմնականում՝ կատակերգական։ 2003 թվականից վարում է սեփական շոուն՝ «Ջիմի Քիմելը ուղիղ եթերում»-ը։ Տառապում է նարկոլեպսիայով։


== Անձնական կյանք ==
Քիմելն իր առաջին կնոջ հետ ամուսնացել է 1988 թվականին և ամուսնալուծվել՝ 2002 թվականին։ Նրանք ունեն 2 երեխա՝ որդի Քեվին և դուստր Քեթրին։ Ամուսնալուծությունից հետո՝ 5 տարի հանդիպել է Սարա Սիլվերմանի հետ։ Զույգը բաժանվել է 2009 թվականին։ 2009 թվականի հոկտեմբերից հանդիպում է սեփական շոուի սցենարիստ՝ Մոլի Մակնիրնիի հետ։ Քիմելը և Մակնիրնին նշանադրվել են 2012 թվականի օգոստոսին, և ամուսնացել՝ 2013 թվականի հուլիսին։ 2014 թվականի հուլիսի 10-ին, նրանք ունեցան նրանց առաջնեկին՝ Ջեյն Քիմելին։


== Ծանոթագրություններ ==


== Արտաքին հղումներ ==
«Ջիմի Քեմելը ուղիղ եթերում»-ի պաշտոնական կայք Archived 2009-08-21 at the Wayback Machine.
Ֆերդինանդ (արբանյակ)

Ֆերդինանդ (Uranus XXIV), Ուրանի արտաքին անկանոն արբանյակներից ամենահեռավորն է։ Հայտնաբերվել է Մեթյու Հոլմանի ղեկավարած թիմի կողմից 2001 թվականին։


== Հայտնաբերում ==
Հայտնաբերվել է Մեթյու Հոլմանի, Ջոն Կավելարսի, Բրետ Գլեդմանի, Ժան-Մարկ Պետիի և Հանս Շոլի կողմից 2001 թվականի օգոստոսի 13-ին։ Արբանյակը ստացել է ժամանակավոր S/2001 U 2 անվանումը։ Հաստատումից հետո ստացել է նաև Ուրան XXIV անվանումը։
2005 թվականի դեկտեմբերի 25-ին արբանյակը ստացել է իր պաշտոնական Ֆերդինանդ անվանումը, Շեքսպիրի Փոթորիկ պիեսի Նեապոլի արքայի անունով։ Ուրանի բոլոր արբանյակները անվանվել են Վիլյամ Շեքսպիրի և Ալեքսանդր Փոփի ստեղծագործությունների կերպարների անուններով։


== Ուղեծիր ==

Ֆերդինանդը պտտվում է Ուրանի շուրջ մոլորակի պտույտին հակադարձ ուղղությամբ 20 901 000 կմ մեծ կիսաառանցքով, համեմատաբար ձգված էլիպտիկ ուղեծրով, պերիկենտրոնը և ապոկենտրոնը իրարից չափազանց տարբեր են՝ 11 663 850 - 29 350 350 կմ։ Արբանյակը պտտվում է մոլորակի ամպերի շերտից միջինում 20 481 500 կմ հեռավորության վրա։ Ուղեծրի էքսցենտրիսիտետը կազմում է 0,3682, իսկ թեքումը խավարածրի նկատմամբ 170°։ Ֆերդինանդը պտտվում է մոտ 35 անգամ Ուրանից հեռու քան արտաքին մեծ արբանյակ Օբերոնը։
Ֆերդինանդը պատկանում է Սիկորաքսի դինամիկ խմբին, որում նույնպես գտնվում են Սետեբոսն ու Պրոսպերոն, և հավանաբար ունեն նույն ծագումը։ Խմբի արբանյակները ունեն մեծ էքսցենտրիսիտետ և մեծ ուղեծրի թեքում՝ 140-ից 170°։
Ֆերդինանդը պտտվում է Ուրանի շուրջ 2805 օր 12 ժամ 14 րոպեի ընթացքում, որը կազմում է մոտ 7,681 երկրային տարի։ Սետեբոսի մեկ պտույտը Ուրանի շուրջ մի փոքր ավելին է քան Յուպիտերի պտույտից ժամանակահատվածի կեսից Արեգակի շուրջ։


== Ֆիզիկական տվյալներ ==
Ֆերդինանդի տրամագիծը գնահատվում է մոտ 12 կմ, գնահատումը կատարվել է հիմնվելով նրա լուսատվության վրա 4%։ Մակերևույթը չափազանց մուգ է։ Արբանյակի խտությունը գնահատվում է 1,3 - 1,5 գ/սմ³։ Այսպիսով այն պետք է կազմված լինի առավելապես ջրային սառույցից և քարային ապարներից։ Ֆերդինանդի մակերևութային ձգողությունը կազմում է 0,0025 մ/վ²։
Արբանյակը երևում է բնական (գորշ) գույնով տեսանելի սպեկտրում, նույնը ինչպես և Սետեբոսը, սակայն այլ քան Սիկորաքսը (որը բաց կարմիր է)։


== Ծագում ==
Ենթադրվում է, որ Ֆերդինանդը որսացվել է Ուրանի կողմից, և ի սկզբանե հանդիսացել է Կոյպերի գոտու մարմին։ Հնարավոր է, որ այս արբանյակը սկզբում դարձել է կենտավրոս և ապա նոր միայն որսացվել է մոլորակի կողմից։ Այնուամենայնիվ, որսման մեխանիզմը հայտնի չէ։


== Տես նաև ==
Ուրանի արբանյակներ
Անկանոն արբանյակ


== Ծանոթագրություններ ==

Sheppard S. S., Jewitt D., Kleyna J. (2005)։ «An Ultradeep Survey for Irregular Satellites of Uranus: Limits to Completeness»։ The Astronomical Journal 129: 518։ Bibcode:2005AJ....129..518S։ arXiv:astro-ph/0410059։ doi:10.1086/426329 


== Արտաքին հղումներ ==
Prospero Profile Archived 2007-06-08 at the Wayback Machine. by NASA's Solar System Exploration (անգլ.)
David Jewitt pages (անգլ.)
Uranus' Known Satellites (by Scott S. Sheppard) (անգլ.)
MPC: Natural Satellites Ephemeris Service (անգլ.)
Ներիցա (գետ)

Ներիցա (ռուս.՝ Нерица ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի վրա։ Գետի երկարությունը կազմում է 203 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ (ՌԴ)- 03050300112103000078183
Ավազանի կոդը — 03.05.03.001
Կոդը ըստ հիդրոլոգիական հետազոտության — 103007818
Ծավալի համարը ըստ ՌԴ-ի — 03
Թողարկումը ըստ ՌԴ-ի —0


== Ծանոթագրություններ ==
Ջոն Աբրահամ

Ջոն Աբրահամ (դեկտեմբերի 17, 1972(1972-12-17), Կոչի, Ernakulam district, Կերալա, Հնդկաստան), հնդիկ դերասան, պրոդյուսեր և նախկին մոդել։
Ծնվել է Բոմբեյում. նրա հայրը՝ Աբրահամ Ջոնը, մասնագիտությամբ ճարտարապետ է՝ մալյալի ազգից, իսկ մայրը՝ Փիրոզա Իրանին, պարսերից է։ Ավարտել է Ջաի Հինդա քոլեջը տնտեսագիտության բակալավրի աստիճանով։
Կինոյում դեբյուտը եղել է 2003 թվականին «Ցանկությունների մութ կողմը» ֆիլմում, որտեղ դերակատարման համար առաջադրվել է Filmfare Award Տղամարդու լավագույն դերի մրցանակի։ Քննադատների շրջանում մեծ հաջողություն ունեցավ «Ջուր» ֆիլմում դերի համար։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք
Ջոն Աբրահամ Internet Movie Database կայքում
Բահայիների օրացույցը

Բահայիների  օրացույցը ներդրել է Բաբը։ Այդ օրացույցն օգտագործվում է բահայիների համայնքի կյանքի բոլոր ոլորտներում։ Որպես հիմնական միավոր օգտագործվում է արևային տարին, այն սկսվում է մարտի 21-ին` գարնանային գիշերահավասարի օրը և նշվում է որպես Նովրուզի տոն։ Այսպիսով տարվա սկիզբը ստանում է աստղաբանական բացատրություն։ Ինչ վերաբերվում է բահայի դարաշրջանի սկզբին, ապա դրա առաջին տարին Բաբի հռչակման տարին է, այսինքն 1844թ։
Բահայի օրացույցում կա 19 ամիս՝ 19 օրով դրանցից յուրաքանչյուրում, դա ընդհանուր դառնում է 361 օր, այդ պատճառով տասնութերորդ և տասնիներորդ ամիսների միջև տեղադրվում են 4 կամ 5 օրեր` «Ներդրված օրեր»։ Նովրուզի տոնին նախորդում է տասնիներորդ ամիսը, որը համընկնում է պասի հետ։ Բաբն ամիսներն անվանել է Աստծո անուններին համապատասխան, ինչ վերաբերվում է բահայիների օրվան, դրանք սկսվում և ավարտվում են արևամուտով։ 


=== Բահայի ամիսները ===


=== Տոները և տարեդարձները ===


=== Հղումներ ===
1995 թվականին Billboard-ի № 1 ռոք-հիթերի ցուցադրումների ցանկ

1995 թվականին Billboard-ի № 1 ռոք-հիթերի ցուցադրումների ցանկում ընդգրկվել է նաև ռոք ոճով երգերը, որոնք զբաղեցնում են առաջին տեղը ժամանակակից ժանռային երգերի ռոք աղյուսակում (2009 թվականի վերջին «Ալտերնատիվ երգեր» անվանումով)։


== Սինգլների ցանկ № 1 ==


== Ծանոթագրություններ ==
Լույս (հիմնադրամ)

Անվան այլ կիրառումների համար տե՛ս՝ Լույս (այլ կիրառումներ)
Լույս Հիմնադրամը գործում է 2009 թվականից։ Հիմնադրամի առաքելությունն աշխարհի առաջատար համալսարաններում սովորող հայ ուսանողների թվի ավելացումն է՝ համաշխարհային տնտեսությանը Հայաստանի ակտիվ մասնակցությունն ապահովելու համար։


== Ծրագրեր ==
«Լույսի» ծրագրերից կարող են օգտվել 18-40 տարեկան Հայաստանի քաղաքացիները կամ հայկական ծագում ունեցող այն անձինք, որոնք ընդունվել են «Լույսի» նախանշած 10 համալսարաններից որևէ մեկը։
Բացի ուսանողներին արտասահմանյան երկրներում օգնելուց՝ նաև ծրագրեր է իրականացնում Հայաստանի սահմանների ներսում։


== Ծանոթագրություններ ==
Հոլցգերլինգեն

Հոլցգերլինգեն (գերմ.՝ Holzgerlingen), կոմունա Գերմանիայում, Բադեն Վյուրտեմբերգ երկրամասում։
Գտնվում է Շտուտգարտի վարչական շրջանի ենթակայության տակ։ Մտնում է Բյոբլինգեն շրջանի կազմի մեջ։ Բնակչությունը 12 722 է (2010 թվականի դեկտեմբերի 31–ի տվյալներով)։ Զբաղեցնում է 13,38 կմ² տարածք։ Պաշտոնական կոդը՝ 08 1 15 024։
Կոմունան ստորաբաժանվում է 4 քաղաքային շրջանների․

Քաղաքի կենտրոն
Շտյոկ բնակելի թաղամաս
Բուխ արդյունաբերական շրջան
Հյուլբեն և Հյուլբեն II նորակառույց թաղամասեր


== Ծանոթագրություններ ==


== Արտաքին հղումներ ==
Պաշտոնական էջը
Կաստելուքիո

Կաստելուքիո  (իտալերեն՝ Castellucchio), քաղաք Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 4879 մարդ (2004 թվականի տվյալներով)։ Խտությունը կազմում է 106 մարդ/կմ²։ Տարածքը գրավում է 46 կմ²։ Էլեկտրոնային փոստ՝ 46014։ Հեռախոսային կոդ՝ 0376։
Բնակավայրի հովանավորն է՝ Սուրբ Գևորգը։


== Ծանոթագրություններ ==
Մուասի-Կրամայել

Մուասի-Կրամայել՝ քաղաք և համայնք Ֆրանսիայում


== Պատմություն ==
Մուասի-Կրամայել համայնքը գտնվում է Ֆրանսիայի կենտրոնական մասում, Փարիզից ոչ հեռու։ Վարչականորեն մտնում է Իլ դը Ֆրանս երկրամասի Սեն է Մարն դեպարտամենտի Մելյոն օկրուգի Կոն-լա Վիլ կանտոնի կազմի մեջ։
Անցյալում համայնքը կրել է Մուասի-լ՛Էվեք անվանումը։ 1643 թվականից, այն բանից հետո, երբ կոմս Կրամայելը վաճառել է իրեն պատկանած այդ տիրույթը, բնակավայրն ստացել է ներկայիս իր անվանումը։ Ավանի անվան մեջ տեղ գտած Մուասի բառը առաջացել է ֆրանսերեն moisson-ից, որ նշանակում է բերք։
Այս բնակավայրը մտնում է Փարիզի մայրաքաղաքային շրջագծի մեջ, գտնվում է նրա կենտրոնից 33 կիլոմետր հեռավորության վրա, դեպի հարավ-արևելք, 1970 թվականին հիմնված «նոր քաղաքի՝» Սենարի գոտում։ Փաստորեն Մուասի-Կրամայելը Փարիզի արբանյակ-քաղաքների մեկն է և մայրաքաղաքից առայժմ դեռ բաժանված է գյուղատնտեսական նշանակության մի հողատարածքով։ Սակայն Սենարի ներկայիս արագ աճի պայմաններում ակնկալվում է, որ Մուսի-Կրամայելը, որը Սենարի կենտրոնական բաղադրիչն է, մոտ ապագայում, ինչպես Սենարի այլ համայնքներ, ֆիզիկապես կկապվի Փարիզի քաղաքային գոտու հետ։


== Տեսարժան վայրերը ==
Կրամայելի ամրոց, որը հիմնադրվել է 1203 թվականին
Կրամայելյան բուրգ - 25 մետր բարձրություն ունեցող սյուն, որը 1767 թվականին կառուցվել է Կրամայելի սենյոր, շատելեն մոնսինյոր Ֆոնտեյնի պատվերով՝ նրա ամուսնության քսանամյակի կապակցությամբ
Լյունյի ամրոց (14-րդ դար) և 1785 թվականին ստեղծված զբոսայգի։ Ներկայումս աիս ամրոցը վերափոխվել է թայլանդական բուդդիստական պագոբայի, իսկ զբոսայգում կառուցվել է մեծ կոլումբարիում, որտեղ պահվում են հանգուցյալների դիակիզումից գոյացած մոխիրները՝ համապատասխան սափորների մեջ
Աստվածամոր համբարձման եկեղեցի, որը 1926 թվականին դասակարգվել է որպես պատմական հուշարձան
1914-1918 թթ. Առաջին համաշխարհային պատերազմի զոհերի հիշատակը հավերժացնող հուշարձան


== Գործընկեր կամ քույր-քաղաքներ ==
Ռոզենֆելդ, Գերմանիա -1971 թվականից
Ռոսսո, Մավրիտանիա - 1986 թվականից
Բուշտենի, Ռումինիա - 1993 թվականից


== Ծանոթագրություններ ==


== Արտաքին հղումներ ==
Official website (Ֆրանսերեն)
1999 Land Use, from IAURIF (Institute for Urban Planning and Development of the Paris-Île-de-France région) (անգլերեն)
French Ministry of Culture list for Moissy-Cramayel (Ֆրանսերեն)
Ուզոն

Ուզոն, հրաբուխ, Կամչատկա թերակղզում։ Այն գտնվում է Կրոնոցկի լճից հարավ, նույնանուն արգելոցի տարածքում։ Այս հրաբուխը ժամանակակից հրաբխի, հանքային և հանքաքարի առաջացման դրսևորման եզակի տարածքներից է, նավթի ամենաերիտասարդ հանքահորերից մեկը։
Ուզոն հրաբխի կալդերան պատկանում է Կամչատկայի մեծ կալդերաների շարքին։ Նա իրենից ներկայացնում է հսկայական ճեղքվածք 12 կմ լայնակի ուղղվածությամբ և 9 կմ-անոց անկյունագծով։ Կալդերայի մակերեսը ավելի քան 100 քառակուսի կմ է։ Կալդերայի հատակը հարթ է, գտնվում է ծովի մակարդակից 700 մետր հեռավորության վրա։ Հարավից, արևմուտքից և հյուսիսից շրջապատված է հսկա սանդղաձև խորշերով, որոնց երկարությունը հասնում է 200-800 մետր, որոնք սահուն կերպով անցնում են արտաքին սարահարթին։ Մեծ բարձրությունը այստեղ Բարանի պիկն է։
Կամչատկայի ամենամեծ պայթյունից առաջացած ձագարը գտնվում է կալդերայում, որի տրամագիծը 1,65 կիլոմետր է, այնտեղ գտնվում է Դալնի լիճը։ Արևմտյան մասը ճահճակալած է, այստեղ գտնվում են նաև մի քանի լճեր, որոնցից ամենամեծը Կենտրոնականն է։ Բացի այդ կալդերայի վրայով հոսում են բազմաթիվ առվակներ և գետակներ, որոնք ձևավորում են Շումոյի գետի ակունքը։ Գոլորշու հարյուրավոր փոշու սյուներ դուրս են գալիս դեղին ֆումարոլային դաշտերից։
Կալդերայում իրեն ակտիվորեն դրսևորում է երկրակեղևի հիդրոթերմային գործունեությունը։ Արևմտյան հատվածում կան ավելի քան 100 աղբյուր և ավելի քան 500 առանձին հիդրոթերմային դրսևորումներ։ Բնական և բուսական աշխարհը նույնպես բազմազան է։ Հատկապես հետաքրքիր են ջրիմուռների և բակտերիաների առանձին տեսակները, որոնք շատ հարմրարավետ են ապրում եռացող ջրի լուծույթներում։
2008 թվականին նկատելի է եղել նոր գեյզերի ձևավորումը, այդտեղ ջրի դուրս եկած բարձրությունը հասել է 6 մետրի։


== Ծանոթագրություններ ==


== Գրականություն ==
Карпов Г. А. В кальдере вулкана. — М.: «Наука», 1980 г.


== Արտաքին հղումներ ==
«Global Volcanism Program»։ Smithsonian Institution 
Volcano Live
Вулкан Узон — Краеведческий сайт о Камчатке.
Пейзажи и обитатели кальдеры вулкана Узон в LiveInternet.ru.
Ազիվար

Ազիվար, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից հյուսիս-արևելք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պալույուռի

Պալույուռի (էստ․՝ Palujüri), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ժուկովի շրջան (Կալուգայի մարզ)

Անվան այլ կիրառումների համար տե՛ս՝ Ժուկովսկի շրջան (այլ կիրառումներ)Ժուկովի շրջան (ռուս.՝ Жуковский район), մունիցիպալ շրջան Ռուսաստանի Դաշնության Կալուգայի մարզում։
Ստեղծվել է 1929 թվականին։ Վարչական կենտրոնը՝ Ժուկով։


== Աշխարհագրություն ==
Շրջանի տարածքի մակերեսը կազմում է 1360 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 45524 մարդ։ Բնակչության խտությունը կազմում էր 33,47 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)